Diari Oficial de la Generalitat Valenciana


Sumari del DOGV 9988, del 20-11-2024 (2024/12119)

RESOLUCIÓ de 15 de novembre de 2024, de la Direcció General de Transparència i Participació, per la qual s'accepta la renúncia d'una entitat beneficiària i es modifica la resolució de concessió de 17 d'octubre de 2024, de la direcció general de Transparència i Participació, per la qual es concedixen, per a l'any 2024, les subvencions destinades a les entitats ciutadanes de la Comunitat Valenciana per a l'enfortiment de la participació ciutadana en l'àmbit de l'associacionisme.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12454

CVE
:   BCEU-B-1268-01031

Data del document
:   15-11-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * associació
    * ajuda pública
    * participació social

Mitjançant el Decret 11/2024, de 17 d'abril, del President  de la Generalitat (DOGV 9855, 23.05.2024), es va modificar l'Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior (CEVEX) i les seues federacions i confederacions, i cases regionals d'altres comunitats a la Comunitat Valenciana i les seues federacions i confederacions, per al foment de la participació ciutadana, la transparència i l'accés a la informació pública.

Mitjançant la Resolució de 12 de juny de 2024, de la Presidència de la Generalitat, es van convocar per a l'any 2024, subvencions destinades a les entitats ciutadanes de la Comunitat Valenciana per a l'enfortiment de la participació ciutadana en l'àmbit de l'associacionisme (DOGV 9873, 18.06.2024).

Per la Resolució de 17 d'octubre de 2024, de la Direcció General de Transparència i Participació, es van concedir, per a l'any 2024, les subvencions destinades a les entitats ciutadanes de la Comunitat Valenciana per a l'enfortiment de la participació ciutadana en l'àmbit de l'associacionisme (DOGV 9961, 21.10.2024).

En data 22 d'octubre de 2024, ha tingut entrada en esta direcció general un escrit de l'entitat Del Camp a la Taula, amb expedient TPASOC/120/2024, en què renuncia a la condició de beneficiària.

En aplicació de l'apartat 4 del resolc dècim de la Resolució de 12 de juny de 2024, que disposa que quan es produïsca una renúncia d'alguna de les entitats beneficiàries de la subvenció i sempre que esta renúncia es realitze en el termini d'un mes des de la publicació de la resolució de concessió, el crèdit pressupostari no aplicat podrà concedir-se sense necessitat d'una nova convocatòria a l'entitat o entitats sol·licitants següents per orde de puntuació i que hagen superat la puntuació mínima i no hagen resultat beneficiàries.

Tenint en compte que l'entitat beneficiària que finalment renuncia pertany a la modalitat d'entitat ciutadana d'àmbit autonòmic, i tenint en compte que li van ser concedits 29.720,00 €.

De conformitat amb l'anteriorment exposat, i d'acord amb el que s'establix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'article 10 de l'Orde 4/2016, en relació amb l'apartat sèptim, lletra b) de la Resolució de 8 de novembre de 2023, del president  de la Generalitat, per la qual delega determinades atribucions en diferents òrgans de la Presidència, i amb els apartats dècim i dotzé de la Resolució de 12 de juny de 2024, de la Presidència de la Generalitat, per la qual es convoquen, per a l'any 2024, subvencions destinades a les entitats ciutadanes de la Comunitat Valenciana per a l'enfortiment de la participació ciutadana en l'àmbit de l'associacionisme,

RESOLC

*Primer*

Acceptar la renúncia de l'entitat Del Camp a la Taula, amb expedient TPASOC/120/2024, a la subvenció concedida i, per tant, procedir a l'arxivament de les actuacions i declarar conclòs el procediment.

*Segon*

Incrementar a l'entitat Asociación Valenciana de Consumidores y Usuarios, amb expedient TPASOC/83/2024, l'import concedit de la subvenció a 24.783,00 €.

*Tercer*

Concedir a l'entitat Jóvenes hacia el Desarrollo y la Solidaridad, amb expedient TPASOC/102/2024, l'import de 16.115,81 €.

Vist que, per falta de disponibilitat de fons, la subvenció concedida és inferior a la sol·licitada, haurà de justificar el seu projecte amb reajustament del seu pressupost a l'import de la subvenció efectivament concedida. El reajustament en la justificació haurà de realitzar-se sense infracció dels límits imposats en la convocatòria.

*Quart*

Elevar a l'òrgan competent la proposta de modificació de l'apartat 5 del resolc tretzé de la convocatòria per a quedar redactat de la manera següent:

«El termini màxim per a la presentació de la justificació de la subvenció finalitzarà el 31 d'octubre de 2024, moment en el qual s'haurà de presentar la justificació del 30 % ja lliurat, si és el cas, i de la resta de l'import subvencionat. No obstant això, quan en aplicació del que es disposa en l'apartat 4 del resolc dècim es dicte una nova resolució en virtut de la qual es concedisca subvenció o ampliació de la subvenció a altres entitats per a realitzar el crèdit que no s'haguera aplicat, si s’haguera excedit la data 31 d'octubre de 2024, es concedirà a estes entitats un termini addicional de cinc dies hàbils per a justificar la subvenció, que haurà de comptar-se des de la notificació de la nova resolució».

Contra el que es disposa en esta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua publicació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això, sense que puguen simultaniejar-se ambdós recursos i sense perjuí que s'utilitze qualsevol altra via que es considere oportuna.

  

València, 15 de novembre de 2024

(p. d. R 08.11.2023; DOGV 9723, 13.11.2023)

José Salvador Tárrega Cervera

Director general de Transparència i Participació